竇絙

竇絙（），字漢文，又字青岩，河南歸德府柘城縣人，乾隆二十一年（1756年）丙子科舉人「乾隆丙子，竇絙字漢文，容恂子，見進士」，《乾隆柘城縣志》，習易經，乾隆二十五年會試中式第132名《乾隆二十五年庚辰科會試錄》，乾隆二十八年（1763年）進士，乾隆三十八年（1773年）任四川鄰水縣知縣「竇絙河南柘城人乾隆癸未進士三十八年任」，《道光元年鄰水縣志》「竇絙，河南柘城，乾隆癸未進士，三十八年任」，《道光十八年增刻鄰水縣志》，南溪縣知縣「知縣……竇絙」，《道光南溪縣新志》，四十七年署任酉陽州知州「竇絙，河南柘城縣，乾隆癸未進士，候補直隸州，四十七年署任」，《乾隆酉陽州志》「二十三日戊申。上詣虎跑寺、開化寺、雲樓寺拈香，閱水操。是日，內閣奉諭旨：據李世傑奏，酉陽州知州吳受申於楚民楊魁林等來川争界，放火傷人一案，意存觀望。及至稟報，又與湖北來咨所稱川民皮恒太等在楚搶劫情節迥異。請將該州知州吳受申革職，留於該處緝拏各犯，俟本案審明後，果有通報情事，再行從重辦理。署知州竇絙不察案情輕重，移交卸責，咎亦難辭，請交部嚴加議處等語。吳受申著革職，留於該處緝拏案犯，竇絙著交部嚴加議處。該部知道。摺併發。」，《清高宗起居注》卷三十四乾隆四十九年三月「十五日庚午。上詣法淨寺平山堂拈香。是日，內閣奉諭旨：特成額參奏署酉陽州知州竇絙於川匪邢持試等聚衆焚搶一案，並未親勘，僅委州判李世龍前往，見有燒燬形跡，輒信為楚民放火屬實。竇絙即捏稱已經會營查勘，備文移交本任知州吳受申率行轉報，均屬捏混。請將署酉陽州知州竇絙、州判李世龍一併革職審究等語。竇絙、李世龍俱著革職，交該督等嚴審定擬具奏。該部知道。摺併發。」，《清高宗起居注》卷三十四乾隆四十九年閏三月。《中州先哲傳·文苑》有傳。有著作《游蜀詩鈔》，見《中州藝文錄》20著錄。

 参考资料 

Category:乾隆二十一年丙子科舉人
H
Category:柘城人
Category:清朝鄰水縣知縣
Category:清朝南溪縣知縣
Category:清朝酉陽州知州